**โครงการประกวดโครงงานวิจัยระดับอุดมศึกษา**

**เนื่องในงานราชภัฏบุรีรัมย์มหกรรมวิชาการและวัฒนธรรมนานาชาติ ครั้งที่ 4 (BRICC IV)**

**ชื่อโครงการ :**  “การประกวดโครงงานวิจัยและนวัตกรรมด้านอุตสาหกรรมและสิ่งแวดล้อมระดับอุดมศึกษา”

**ผู้รับผิดชอบโครงการ :** สาขาวิศวกรรมการจัดการอุตสาหกรรม

**1. หลักการและเหตุผล**

ภาวการณ์ปัจจุบันที่มีการแข่งขันอย่างรุนแรงด้านการพัฒนาเทคโนโลยีและนวัตกรรม และการสร้างขีดความสามารถในการแข่งขัน โดยมีการออกแบบสร้างระบบนิเวศทางนวัตกรรม และการพัฒนาทรัพยากรมนุษย์ เพื่อรองรับการพัฒนาเทคโนโลยีใหม่ๆ ที่กำลังเข้ามาแทนที่เทคโนโลยีเดิม และการต่อยอดการพัฒนาเทคโนโลยีที่มีอยู่เดิมให้มีประสิทธิภาพและคุณภาพที่ดีขึ้น การวิจัยและสร้างนวัตกรรมเพื่อเพิ่มขีดความสามารถการแข่งขัน เป็นเวทีที่เปิดโอกาสให้ผู้มีส่วนได้ส่วนเสียมีโอกาสเข้ามาร่วมกันคิด วางแผนและลงมือดำเนินการ โดยเฉพาะเยวชนนักศึกษาระดับอุดมศึกษาให้มีโอกาสได้พัฒนาทักษะ ความคิดสร้างสรรค์ ร่วมเสนอแนวคิดการแก้ปัญหาและพัฒนาเทคโนโลยีที่จำเป็นในการพัฒนาโครงสร้างพื้นฐานทางคุณภาพและการบริการ เพื่อให้สามารถตอบสนองความต้องการใช้งานได้อย่างเพียงพอ ก่อให้เกิดการสร้าง พัฒนา ถ่ายทอดและต่อยอดองค์ความรู้ที่ทันสมัย นำไปสู่การยกระดับความสามารถในการแข่งขันและวางรากฐานทางเศรษฐกิจเพื่อนำไปสู่ประเทศไทย 4.0 การส่งเสริมและพัฒนาการวิจัยและนวัตกรรม จึงเป็นกลไกสำคัญในการพัฒนาประเทศ ภายใต้วิสัยทัศน์ “ประเทศไทย มีความมั่นคง มั่งคั่ง ยั่งยืน เป็นประเทศการพัฒนาแล้วด้วยการพัฒนาตามหลักเศรษฐกิจพอเพียง” โดยปรับเปลี่ยนรูปแบบเศรษฐกิจจากเดิมเป็นระบบที่มุ่งเน้นความคิดสร้างสรรค์และใช้ความรู้จากการวิจัยและนวัตกรรม มาส่งเสริมและพัฒนาเทคโนโลยีให้เกิดการก้าวกระโดดและสร้างการเติบโตทางเศรษฐกิจอย่างยั่งยืน กระจายรายได้ โอกาสและความมั่งคั่งแบบทั่วถึง ซึ่งในการผลักดันการพัฒนาประเทศดังกล่าวนั้น จำเป็นต้องมีบุคคลากรวิจัยและนวัตกรรมที่มีคุณภาพสูงและเพียงพอเพื่อให้เกิดการพัฒนาสิ่งประดิษฐ์และนวัตกรรม อันจะสร้างมูลค่าเพิ่มให้แก่ภาคการผลิตและบริการ และสามารถนำไปใช้ยกระดับคุณภาพชีวิตและก่อให้เกิดผลกระทบเชิงบวกแก่สังคมและชุมชน ด้านสิ่งแวดล้อมและสุขภาวะความเป็นอยู่ของประชากรในประเทศ การวางรากฐานด้านการวิจัยและนวัตกรรมให้กับเยาวชนซึ่ง จะเป็นกำลังหลักของการกำหนดอนาคตประเทศให้มีความเข้มแข็งและพร้อมเป็นบุคลากรวิจัยและ นวัตกรรมที่มีคุณภาพสูงต่อไปจึงเป็นเรื่องที่มีความสำคัญเป็นอย่างยิ่ง

การวางรากฐานในการพัฒนา สนับสนุนการวิจัยและนวัตกรรม ให้กับเยาวชน ซึ่งเป็นกำลังสำคัญในการพัฒนาประเทศในอนาคต สาขาวิชาวิศวกรรมการจัดการอุตสาหกรรม คณะเทคโนโลยีอุตสาหกรรม มหาวิทยาลัยราชภัฏบุรีรัมย์ เห็นความสำคัญและจำเป็นยิ่งในการสนับสนุนและส่งเสริมเยาวชนได้แสดงความความสามารถในเวทีวิชาการ การวิจัยและนวัตกรรมระดับอุดมศึกษา จึงได้จัดให้มีโครงการประกวด “โครงการการประกวดโครงงานการวิจัยและนวัตกรรมด้านอุตสาหกรรมและสิ่งแวดล้อมระดับอุดมศึกษา” เพื่อให้เยาวชนที่มีความสนใจและมีศักยภาพที่จะพัฒนาเป็นนักวิจัยและนวัตกรชุมชน ในอนาคตได้มีเวทีในการแสดงความสามารถพิเศษด้านการวิจัยและนวัตกรรมทางด้านอุตสาหกรรมและสิ่งแวดล้อม ที่นำไปสู่การพัฒนาสังคม ชุมชนและสิ่งแวดล้อมในอนาคต

**2. วัตถุประสงค์**

 2.1 เพื่อสร้างเวทีวิชาการให้เยาวชนได้แสดงความสามารถและความคิดสร้างสรรค์ด้านการวิจัยและนวัตกรรม

 2.2 เพื่อส่งเสริมให้เยาวชนที่มีความสามารถพิเศษด้านการวิจัยและนวัตกรรมทางด้านอุตสาหกรรมและสิ่งแวดล้อม ได้ใช้ศักยภาพในการสร้างสรรค์และพัฒนาการวิจัยและนวัตกรรมที่เป็นประโยชน์และได้นำเสนอผลงานให้เกิดการพัฒนาต่อยอดสู่การใช้ประโยชน์ในมิติต่างๆ

**3. กลุ่มเป้าหมาย**

 3.1 เยาวชนที่เป็น นิสิต นักศึกษาที่กำลังศึกษาอยู่ในระดับอุดมศึกษา (ปริญญาตรี อายุไม่เกิน 25 ปี)

 3.2 เยาวชนศิษย์เก่าระดับอุดมศึกษาที่สำเร็จการศึกษาในระหว่างปีการศึกษา 2561-2563 (ปริญญาตรี อายุไม่เกิน 25 ปี)

**4. ผลที่คาดว่าจะได้รับ**

 4.1. เยาวชนมีเวทีวิชาการได้แสดงความสามารถและความคิดสร้างสรรค์ด้านการวิจัยและนวัตกรรม

 4.2 เยาวชนได้รับการส่งเสริมการแสดงความสามารถพิเศษด้านการวิจัยและนวัตกรรมทางด้านอุตสาหกรรมและสิ่งแวดล้อม

 4.3 เยาวชนได้ใช้ศักยภาพในการสร้างสรรค์และพัฒนาการวิจัยและนวัตกรรมที่เป็นประโยชน์และได้นำเสนอผลงานให้เกิดการพัฒนาต่อยอดสู่การใช้ประโยชน์ในมิติต่างๆ

**5. ระยะเวลาดำเนินการ**

 วันที่ 7-9 มกราคม พ.ศ. 2564

**6. ผู้รับผิดชอบโครงการ**

 สาขาวิชาวิศวกรรมการจัดการอุตสาหกรรม คณะเทคโนโลยีอุตสาหกรรม มหาวิทยาลัยราชภัฏบุรีรัมย์

**7. สถานที่ดำเนินโครงการ**

 ห้องประชุมเล็กอาคารเฉลิมพระเกียรติ 7 รอบ พระชนมพรรษา คณะเทคโนโลยีอุตสาหกรรม มหาวิทยาลัยราชภัฏบุรีรัมย์

**8. หลักเกณฑ์ เงื่อนไข และกติกา**

8.1 หัวข้อการประกวด “การวิจัยและนวัตกรรมด้านอุตสาหกรรมและสิ่งแวดล้อม”

 8.1.1 หัวข้อวิจัยต้องเป็นโครงงานวิจัยในการเรียนการสอนในหลักสูตรของนิสิต นักศึกษาระดับปริญญาตรี ที่กำลังศึกษาในระดับอุดมศึกษา และที่สำเร็จการศึกษามาแล้วในระหว่างปีการศึกษา 2561-2563

 8.1.2 หัวข้อวิจัยมีเนื้อหาขอบเขตของการวิจัยที่เป็นองค์ความรู้ เทคโนโลยี สิ่งประดิษฐ์และนวัตกรรม ***ที่ออกแบบเพื่อนำไปใช้ประโยชน์ในการพัฒนา ด้านอุตสาหกรรม ด้านวิศวกรรม ด้านการเกษตร และด้านการเพิ่มมูลค่าเศรษฐกิจหมุนเวียนที่เป็นมิตรสิ่งแวดล้อม***

 8.2 หลักเกณฑ์และเงื่อนไขการรับผลงาน

 8.2.1 ผู้สนใจสามารถส่งโครงงานวิจัยเป็นรายบุคคลและรายกลุ่มๆละไม่เกิน 4 คน โดยสามารถส่งผลงานได้ไม่เกิน 1 โครงงานวิจัยต่อ 1 คน หรือกลุ่ม มหาวิทยาลัยแต่ละแห่งสามารถส่งผู้เข้าร่วมประกวดได้ไม่จำกัดทีม โดยมีอาจารย์ผู้ควบคุมทีม ๆ ละ 1 คน รับจำนวน 40 ทีม (สงวนสิทธิ์สำหรับ 40 ทีมแรกที่ส่งเอกสารสมัครก่อนเท่านั้น)

 8.2.2 การประกวดแบ่งออกเป็น 2 รอบ ดังนี้

 1) **รอบคัดเลือก** ส่งผลงานบทความวิจัย ทาง www.imt.bru.ac.th หรือ อีเมล์ kraijitahong@gmail.com พร้อมใบสมัครที่กรอกข้อมูลครบถ้วน

 2) **รอบตัดสิน** ผู้ที่ผ่านการคัดเลือกจำนวน 20 โครงงานวิจัย ให้ส่งผลงานโปสเตอร์ขนาดกว้าง 80 เซนติเมตร.สูง 120 เซนติเมตร จำนวน 1 แผ่น ส่งเป็นไฟล์PDF ทาง www.imt.bru.ac.th หรือ อีเมล์ kraijitahong@gmail.com ส่วนโปสเตอร์ฉบับจริงให้นำมาติดตั้งด้วยตนเองในวันที่ 7 มกราคม 2564 ตามบอร์ดที่ได้จัดเตรียมไว้ให้ และนำเสนอผลงานโปสเตอร์ ด้วยตนเองในวันตัดสินชนะเลิศ ในวันที่ 8 มกราคม 2564

 8.2.3 รูปแบบของชิ้นงาน

 1) บทความวิจัยจำนวนไม่เกิน 8 หน้า จำนวน 1 ฉบับ (ตามรายละเอียดแบบฟอร์มแนบท้าย)

2) ขนาดของโปสเตอร์ กว้าง 80 เซนติเมตร.สูง 120 เซนติเมตร (กระดาษอาร์ตมันหนา180 แกรม พิมพ์ 4 สี) จำนวน 1 แผ่น (ตามรายละเอียดแบบฟอร์มแนบท้าย)

 3) ภาษาที่ใช้ในผลงาน สามารถใช้ได้ทั้งภาษาไทย และภาษาอังกฤษ

4) ผลงานต้องเกิดจากความคิดสร้างสรรค์และองค์ความรู้ ของผู้ส่งผลงาน โดยมิได้ลอกเลียนแบบมาจากผลงานของผู้อื่น ในกรณีละเมิดลิขสิทธิ์ ผู้ส่งผลงานเข้าประกวดจะต้องเป็นผู้รับผิดชอบ

 5) ต้องเป็นผลงานที่ไม่เคยส่งเข้าประกวดที่อื่นมาก่อน

 6) ผลงานที่ผ่านเข้ารอบนำเสนอทั้ง 20 ทีมจะได้รับเกียรติบัตรทุกคน ส่วนผลงานที่ไม่ได้รับการคัดเลือกและไม่ได้รับรางวัลจากการประกวด ผู้ส่งผลงานสามารถติดต่อขอรับคืนได้ที่ สาขาวิชาวิศวกรรมการจัดการอุตสาหกรรม คณะเทคโนโลยีอุตสาหกรรม มหาวิทยาลัยราชภัฏบุรีรัมย์ เลขที่ 439 ถนนจิระ ตำบลในเมือง อำเภอเมือง จังหวัดบุรีรัมย์ 31000 ในวัน เวลา ราชการ ในภายหลัง

 8.3 หลักเกณฑ์และเงื่อนไขการส่งผลงาน

 1) รับสมัครผ่านออนไลน์ โดยสามารถสมัครและส่งผลงานบทความวิจัยได้ที่ ทาง www.imt.bru.ac.th และ อีเมล์ kraijitahong@gmail.com ตั้งแต่วันที่ 27 พฤศจิกายน 2563 ถึงวันที่ 15 ธันวาคม 2563

 2) คณะกรรมการดำเนินการทำการคัดเลือกผลงานผู้เข้ารอบคัดเลือก จำนวน 20 โครงงานเพื่อนำเสนอต่อคณะกรรมการรอบตัดสิน

 3) ประกาศผลผู้เข้ารอบคัดเลือก จำนวน 20 โครงงาน ในวันที่ 16 ธันวาคม 2563 และให้ส่งผลงานโปสเตอร์ขนาดกว้าง 80 เซนติเมตร.สูง 120 เซนติเมตร จำนวน 1 แผ่น ไฟล์ PDF พร้อมลงทะเบียนเข้าร่วมงาน ภายในวันที่ 20 ธันวาคม 2563

 4) ผู้ผ่านเข้ารอบนำโปสเตอร์มาติดตั้งและนำเสนอผลงานรอบตัดสินด้วยตนเอง ในวันที่ 8 มกราคม 2564 ณ สถานที่จัดเตรียมอาคาร 18 คณะเทคโนโลยีอุตสาหกรรม

**9. การนำเสนอผลงาน**

 ผู้ส่งผลงานที่ผ่านเข้ารอบตัดสิน นำเสนอผลงานที่เป็นโปสเตอร์4 สี ขนาด กว้าง 80 เซนติเมตร.สูง 120 เซนติเมตร(กระดาษอาร์ตมันไม่น้อยกว่า 180 แกรม) จำนวน 1 แผ่น นำมาติดตั้ง ณ สถานที่จัดงาน ภายในวันที่ 7 มกราคม 2564 คณะเทคโนโลยีอุตสาหกรรม อาคาร 18 มหาวิทยาลัยราชภัฏบุรีรัมย์ และนำเสนอปากเปล่าด้วยตนเอง..ในรอบตัดสิน วันที่ 8 มกราคม 2564

**10. เกณฑ์การพิจารณา**

 พิจารณาจากเกณฑ์และข้อกำหนด ดังนี้

1. ความสอดคล้องของเนื้อหาโครงงานวิจัยกับหัวข้อและขอบเขตที่กำหนด
2. ความคิดสร้างสรรค์ เกิดองค์ความรู้ เทคโนโลยีและนวัตกรรม ที่เป็นประโยชน์ในขอบเขตที่กำหนด
3. คุณภาพของงานวิจัยและการนำไปใช้ประโยชน์
4. ความถูกต้องของเนื้อหาตามหลักวิชาการ และแบบฟอร์มที่กำหนด

**11. รางวัลการประกวด**

การตัดสินรางวัล มี 3 รางวัล ดังนี้

 รางวัลชนะเลิศอันดับที่ 1 โล่รางวัล และเงินรางวัล จำนวน 6,000 บาท พร้อมเกียรติบัตร

 รางวัลรองชนะเลิศอันดับที่ 2 โล่รางวัล และเงินรางวัล จำนวน 4,000 บาท พร้อมเกียรติบัตร

 รางวัลรองชนะเลิศอันดับที่ 3 โล่รางวัลและเงินรางวัล จำนวน 3,000 บาท พร้อมเกียรติบัตร

**หมายเหตุ**

1. การตัดสินของคณะกรรมการถือเป็นที่สิ้นสุด

2. ผู้ส่งผลงานเข้าประกวดมีสิทธิ์ได้รับรางวัลเพียงรางวัลเดียว

3. ผู้ส่งผลงานที่ได้รับรางวัลให้มารับรางวัลด้วยตนเอง ในวัน เวลาที่กำหนด

4. ผู้เข้าร่วมแข่งขันทุกทีมและอาจารย์ผู้ควบคุม จะได้รับเกียรติบัตร

 5. พิธีมอบโล่รางวัล ในวันที่ 9 มกราคม พ.ศ. 2564 ตามสถานที่และเวลาที่มหาวิทยาลัยราชภัฏบุรีรัมย์กำหนด

**กำหนดการและตารางการประกวด**

|  |  |  |  |
| --- | --- | --- | --- |
| **วันที่** | **เวลา** | **รายละเอียด** | **สถานที่** |
| วันที่ 7 มกราคม พ.ศ. 2564 | 15.00 -16.00 น.16.00 -17.00 น.18.00 -20.00 น. | รายงานตัวผู้เข้าแข่งขัน/ลงทะเบียนประชุมชี้แจงขั้นตอนการนำเสนอ และจับสลากลำดับการนำเสนอผลงานงานเลี้ยงรับรองเฉพาะอาจารย์ควบคุมทีมและนักศึกษาที่เข้าแข่งขันและคณาจารย์คณะเทคโนโลยีอุตสาหกรรม | ห้องประชุมเล็กคณะเทคโนโลยีอุตสาหกรรมโถงด้านข้างอาคารเฉลิมพระเกียรติ 7 รอบ พระชนมพรรษา คณะเทคโนโลยีอุตสาหกรรม |
| วันที่ 8 มกราคม พ.ศ. 2564 | 8.00–8.30 น.8.30 – 9.00 น.9.00 – 12.00 น.12.00 – 13.00 น.13.00 – 15.-30 น.15.30 – 16.00 น.16.00 น. | พิธีเปิดประชุมคณะกรรมการตัดสินนำเสนอผลงานพักรับประทานอาหารกลางวันนำเสนอผลงานประชุมคณะกรรมการตัดสินประกาศผลการประกวดพิธีปิดการประกวด | ห้องประชุมเล็กอาคารเฉลิมพระเกียรติ 7 รอบ พระชนมพรรษา คณะเทคโนโลยีอุตสาหกรรม |

**ค่าลงทะเบียน**

 **ทีมที่ผ่านรอบคัดเลือก 20 ทีมเพื่อเข้าประกวดรอบตัดสินให้ชำระค่าลงทะเบียน จำนวน 1,200 บาทต่อทีม โดยโอนเข้าบัญชี**

 **ธนาคารกรุงศรีอยุธยา สาขาย่อยมหาวิทยาลัยราชภัฏบุรีรัมย์**

 **ประเภท ออมทรัพย์ เลขที่บัญชี 427-1124636**

 **ชื่อบัญชี นางสาวเมษยา บุญสีลา**

กรุณาส่งหลักฐานการโอนเงินที่ Email :**kraijitahong@gmail.com**

โดยวงเล็บว่า (โครงการการประกวดโครงงานวิจัยและนวัตกรรมด้านอุตสาหกรรมและสิ่งแวดล้อมระดับอุดมศึกษา)

**ภายในวันที่ 20 ธันวาคม พ.ศ. 2563 เวลา 15.00 น.**

**สอบถามรายละเอียดเพิ่มเติมได้ที่**

 อาจารย์ ดร.เมษยา บุญสีลา โทรศัพท์ 08-9628-9482 และ 06-6092-6364

Email :kraijitahong@gmail.com